# மலேசியா-தாய்லாந்து எல்லை



**மலேசியா-தாய்லாந்து எல்லை** (ஆங்கிலம்: *Malaysia–Thailand Border*; மலாய்: *Sempadan Malaysia-Thailand*; தாய் மொழி: ชายแดนมาเลเซีย–ไทย); என்பது மலேசியா மற்றும் தாய்லாந்து நாடுகளைப் பிரிக்கும் அனைத்துலக எல்லையாகும்.  

தீபகற்ப மலேசியா; மலாக்கா நீரிணை; தாய்லாந்து வளைகுடா (*Gulf of Thailand*); தென் சீனக் கடல் ஆகியவற்றின் குறுக்கே 595&nbsp;கி.மீ. (370&nbsp;மைல்) வரை அமைந்துள்ள ஒரு நில எல்லை. கோலோக் ஆறு (*Golok River*) எனும் அனைத்துலக எல்லை ஆறு, இந்த இரு நாடுகளின் கிழக்குப் பகுதியில் அமைந்துள்ள ஓர் ஆறு. 95&nbsp;கி.மீ. நீளத்தைக் கொண்டது.  

## பொது

1909-ஆம் ஆண்டு சயாம் நாட்டிற்கும் மலாயாவுக்கும் இடையே ஓர் எல்லை ஒப்பந்தம் செய்து கொள்ளப்பட்டது. அந்த ஒப்பந்தத்தின் பெயர் பிரித்தானிய-சயாமிய உடன்படிக்கை (1909). அப்போது தாய்லாந்து நாடு **சயாம்** (**Siam**) (என்று அழைக்கப்பட்டது)  

20-ஆம் நூற்றாண்டின் முற்பகுதியில் வட மலாயா மாநிலங்களான கெடா, கிளாந்தான், பெர்லிஸ் மற்றும் திராங்கானு ஆகியவற்றின் மீது பிரித்தானியா அதன் செல்வாக்கைச் செலுத்தத் தொடங்கியது.  

### பிரித்தானியாவின் அழுத்தங்கள்

பிரித்தானியாவின் செல்வாக்கு மற்றும் அழுத்தங்களின் காரணமாக மலேசியா-தாய்லாந்து நில எல்லை அமைந்தது. அந்தக் காலக்கட்டத்தில் அந்த நான்கு மலாய் மாநிலங்களும் சயாமியர்களின் கட்டுப்பாட்டில் இருந்தன.  

தற்போது, மலேசியாவின் கெடா, கிளாந்தான், பெர்லிஸ் மற்றும் திராங்கானு மாநிலங்கள்; மற்றும் தாய்லாந்தின் சத்துன் (*Satun*), சொங்கலா (*Songkhla*), யாலா (*Yala*), நாராதிவாட் (*Narathiwat*) மாநிலங்கள்; மலேசியா மற்றும் தாய்லாந்தின் எல்லைகளாக உள்ளன.  

### கடல் எல்லை ஒப்பந்தங்கள்
-டானோக் எல்லைக் கடவையில் மலேசியா-தாய்லாந்து எல்லைக் கல்.]]  
1971-ஆம் ஆண்டில் மலேசியாவும் தாய்லாந்தும் மலாக்கா நீரிணைக்கான ஒரு பிராந்திய (*Territorial Sea Agreement*) கடல் ஒப்பந்தத்தைச் செய்து கொண்டன. அதே போல 1979-ஆம் ஆண்டில் ஒரு நில எல்லை ஒப்பந்தத்தையும் (*Continental Shelf Boundary Agreement*) செய்து கொண்டன.  

1990-ஆம் ஆண்டில், 7,250 சதுர கி.மீ. கடல் பகுதியில் உள்ள கனிம வளங்களைப் பகிர்ந்து கொள்ள இரு நாடுகளும் ஒப்புக் கொண்டன.  

## நில எல்லை

மலேசியா-தாய்லாந்து நில எல்லையானது 658-கி.மீ. நீளம் கொண்டது. வடக்கு தீபகற்ப மலேசியா மற்றும் தெற்கு தாய்லாந்தில் உள்ள பல மலைத் தொடர்களின் அடிவாரத்தில் 552-கி.மீ. நீளம்; கோலோக் ஆற்றின், (ஆங்கிலம்: *Golok River*; மலாய்: *Sungai Golok*); குறுக்கே 106 கி.மீ. நீளம் கொண்டது.  

மேற்குப் பகுதியில் இரு நாடுகளின் நில எல்லை பெர்லிஸ் ஆறு (*Perlis River*) முகத்துவாரத்தின் வடக்கே தொடங்குகிறது. இந்த இடத்தில் இருந்து சயூன் மலைத் தொடரை (*Sayun Range*) நோக்கி நகர்கிறது.  

### சிங்கோரா மலை முகடுகள்
அருகே மலேசிய எல்லைச் சுவர்]]  
தாய்லாந்தின் சி தாமராட் (*Si Thammarat*) மலைகளின் அடிவாரத்தில் ஏறக்குறைய 15 மைல்கள் (24&nbsp;கி.மீ.) நகர்ந்து, பின்னர் கிழக்கு நோக்கி லாம் யாய் ஆறு (*Lam Yai River*) மற்றும் மலேசியாவின் பெர்லிஸ் ஆறு ஆகிய ஆறுகளைக் கடக்கிறது.  

பின்னர் கெடா சிங்கோரா (*Singgora*) மலைகளின் முகடுகள் வழியாகச் செல்கிறது. பின்னர் தெற்கு நோக்கி பேராக் ஆறு மற்றும் பட்டாணி ஆறு (*Pattani River*) ஆகிய ஆறுகளைக் கடக்கிறது.  

### தித்திவாங்சா மலைத்தொடர்

பின்னர் இந்த எல்லையானது தீபகற்ப மலேசியாவின் பிரதான மலைத் தொடரான தித்திவாங்சா மலைத்தொடர் (மலாய்: *Banjaran Titiwangsa*) பகுதியின் வடக்குப் பகுதியில் பேராக் ஆறு மற்றும் பெர்காவ் ஆறு (*Pergau River*) வழியாக கிழக்கு நோக்கி நகர்கிறது.  

தாய்லாந்து பகுதியில் பட்டாணி ஆறு மற்றும் சாய் புரி ஆறு (*Sai Buri River*) ஆகியவை எல்லைகளாக உள்ளன. அதன் பின்னர் மலேசியப் பகுதியில் ஜெலி குன்றை (*Jeli Hill*) அடைகிறது. புக்கிட் ஜெலியில், 8.5&nbsp;கி.மீ. எல்லைப் பகுதி இரு நாடுகளாலும் இன்று வரையில் சர்ச்சைக்கு உரியதாகவே உள்ளது.